stanford-oval/wikipedia huggingface dataset:
נורה פטהי

| --- | --- |

 לידה:  6 בפברואר 1992 (בת 33) טורונטו, קנדה 
 מדינה:  קנדה, מרוקו 
 עיסוק:  שחקנית, דוגמנית, רקדנית, זמרת, מנחת טלוויזיה
 מקום לימודים:  אוניברסיטת ג'ווהרלל נהרו  תיכון יובל המאה של וסטוויו 
 פרופיל ב-IMDb
 
נוֹ֫רָה פָטֵ֫הִי (באנגלית: Nora Fatehi; נולדה ב-6 בפברואר 1992) היא שחקנית, רקדנית ודוגמנית קנדית, הידועה בזכות השתתפותה בשלל סרטים הודיים. בנוסף לכך, היא כיכבה בסרטים בשפות ההינדי, טמילית, מלאיאלאם וטלוגו. פטהי היא בת למשפחה קנדית-מרוקאית והיא נולדה בקנדה. פטהי הצהירה כי למרות זאת, יש לה "לב הודי". במהלך הקריירה שלה, השתתפה בעשרות סרטים הודיים שונים, אשר זכו להצלחה. את תפקידה הראשון כשחקנית עשתה בסרט "Roar: Tigers of the Sundarbans". היא זכתה לפופולריות רבה בעולם הקולנוע כאשר השתתפה בסרטים "Temper", ‏"Baahubali: The Beginning", ‏"Kick 2", ‏"Double Barrel" ו-"Kayamkulam Kochunni".
בשנת 2015 השתתפה פטהי בעונה התשיעית של תוכנית המציאות ההודית "הבוס הגדול" (Bigg Boss), גרסה מקומית לתוכנית האח הגדול, והודחה ביום ה-84. בשנת 2016 השתתפה בתוכנית הריקודים "Jhalak Dikhhla Jaa"; הגרסה ההודית לזיכיון הטלוויזיה "רוקדים עם כוכבים". בשנת 2018 זכתה להצלחה רבה כאשר השתתפה בסרט ההודי "Satyameva Jayate", תוך שהופיעה בקליפ של שיר הנושא "Dilbar", אשר צבר למעלה מ-20 מיליון צפיות בפחות מ-24 שעות והפך לקליפ ההודי הראשון בהיסטוריה שהצליח לעשות זאת. בנוסף לכך, הוציאה ביחד עם להקת ההיפ-הופ המרוקאית Fnaïre, גרסה בשפה הערבית לשיר "Dilbar", אותו הוציאה בשנת 2018.
קריירה

פטהי החלה את הקריירה שלה כאשר הופיעה בסרט הבוליוודי "Roar: Tigers of the Sundarbans". לאחר מכן, היא הופיעה בסרט "Temper". כמו כן, היא שיחקה ביחד עם אמראן האשמי ועם גורמט צ'ודרי בסרט "Mr. X", שבוים על ידי ויקראם בהט והופק על ידי מהש בהט.
בהמשך הופיעה פטהי במספר סרטים כדוגמת "Baahubali: The Beginning", ו-"Kick 2".
בסוף יוני 2015, היא הופיעה בל סרט "Sher", אשר יצא לאקרנים באוקטובר באותה השנה. בסוף אוגוסט 2015, היא השתתפה בסרט "Loafer" שבוים על ידי פורי ג'אנאד. בסרט הופיע השחקן ורון טאג'. בסוף נובמבר 2015, נודע כי תשתתף בסרט "Oopiri". בדצמבר 2015, פטהי נכנסה לבית הבוס הגדול. היא שהתה במשך שלושה שבועות בתוך הבית, עד שהודחה בשבוע ה-12. היא גם התמודדה בתוכנית הטלוויזיה "Jhalak Dhhhla Jaa" בשנת 2016, וכיכבה בקליפ של השיר "My Birthday Song". ביולי 2018, כיכבה כדמות הראשית בקליפ של השיר "Dilbar", של הזמרת ההודית ניהה קאקר, אשר צבר למעלה מ-20 מיליון צפיות בפחות מ-24 שעות. נכון למרץ 2020, מונה הצפיות שלו עומד על למעלה ממיליארד צפיות.
בפברואר 2019, היא חתמה על חוזה עם חברת התקליטים טי סיריז כאמנית בלעדית ובעקבות כך, הוסכם כי היא תופיע בסרטים, קליפים, סרטוני רשת ודברים נוספים שייצאו על ידי חברת התקליטים. לאחר מכן, הופיעה בסרט הריקודים "Street Dancer 3D".
פילמוגרפיה

| --- | --- |
: מציין שהסרטים טרם יצאו
| שנה | סרט | שפה | תפקיד | הערות |
| --- | --- | --- | --- | --- |
| 2014 | "Roar: Tigers of the Sundarbans" | הודית | סי ג'יי |  |
| 2015 | "Crazy Cukkad Family" | הודית | איימי |  |
| 2015 | "Temper" | טלוגו |  | הופעה מיוחדת בשיר "Ittage Rechchipodam" |
| 2015 | "Mr. X" | הודית |  | הופעה מיוחדת בשיר "Alif se" |
| 2015 | "Double Barrel" | מלאיאלאם |  | הופעה מיוחדת |
| 2015 | באהובאלי: ההתחלה | טלוגו / טמילית |  | הופעה מיוחדת בשיר "Manohari" |
| 2015 | "Kick 2" | טלוגו |  | הופעה מיוחדת בשירי הנושא |
| 2015 | "Sher" | טלוגו |  | הופעה מיוחדת בשירי הנושא |
| 2015 | "Loafer" | טלוגו |  | הופעה מיוחדת בשירי הנושא |
| 2016 | "Rocky Handsome" | הודית |  | הופעה מיוחדת בשיר "Rock the party" |
| 2016 | "Oopiri" / "Thozha" | טלוגו / טמילית | נמייל | הופעה מיוחדת בשיר "Door Number" |
| 2018 | "My Birthday Song" | הודית | סנדי |  |
| 2018 | "Satyamev Jayate" | הודית |  | הופעה מיוחדת בשיר "Dilbar" |
| 2018 | "Stree" | הודית |  | הופעה מיוחדת בשיר "Kamariya" |
| 2018 | "Kayamkulam Kochuni" | מלאיאלאם |  | הופעה מיוחדת בשיר "Nrithageethikalennum" |
| 2019 | "Bharat" | הודית | סוזן |  |
| 2019 | "Batla House" | הודית | הומה / ויקטוריה | הופעה מיוחדת בשיר "O Saki Saki" |
| 2019 | "Marjaavaan" | הודית | עצמה | הופעה מיוחדת בשיר "Ek Toh Kum Zindagani" |
| 2020 | "Street Dancer 3D" | הודית | מיה / "בובו" |  |
| 2021 | "Bhuj: The Pride of India"  | הודית | הינה רחמן/מרגלת |  |
| 2021 | "Satyameva Jayate 2"  | הודית |  | הופעה מיוחדת |
| 2024 | Madgaon Express | הודית | טהארין "טאשה" |  |
טלוויזיה

| שנה | שם | ערוץ | הערות |
| --- | --- | --- | --- |
| 2015–16 | Bigg Boss 9 | Colors | מתמודדת - הצטרפה ביום ה-58 והודחה ביום ה-84 (3 בינואר 2016) |
| 2016 | Comedy Nights Bachao | Colors | עצמה \ אורחת |
| 2016 | Jhalak Dikhhla Jaa 9 | Colors | מתחרה |
| 2017 | Entertainment Ki Raat | Colors | עצמה \ אורחת |
| 2018 | MTV Troll Police | MTV הודו | עצמה \ אורחת |
| 2018 | Top Model India | Colors Infinity | מנחה \ אורחת |
| 2018 | MTV Dating in the Dark | MTV הודו | מנחה |
וידאו קליפים

| שנה | שיר | חברת תקליטים | הערות | מקור |
| --- | --- | --- | --- | --- |
| 2017 | "Naah" | סוני מיוזיק הודו | ביחד עם הרדי סנדהו |  |
| 2017 | "Baby Marvake Maanegi" | זי מיוזיק קומפני | ביחד עם רפטאר |  |
| 2018 | "Dilbar" (גרסת בערבית) | טי סיריז | זמרת, ביחד עם Fnaïre |  |
| 2019 | "Pachtaoge" | טי סיריז | ארייט סינג בשיתוף ויקי קאושל |  |
| 2019 | "Pepeta" | נורה פטהי | ביחד עם רייווני |  |
אדולף מרקוזה

| --- | --- |

 לידה:  17 בנובמבר 1860 מגדבורג, ממלכת פרוסיה 
 פטירה:  18 באוקטובר 1930 (בגיל 69) ברלין, רפובליקת ויימאר 
 ענף מדעי:  אסטרונומיה, הבונים החופשיים 
 מוסדות:  אוניברסיטת הומבולדט של ברלין 
 
אדולף מרקוזה (בגרמנית: Adolf Marcuse;‏ 18 בנובמבר 1860 – 18 באוקטובר 1930) היה אסטרונום וסופר יהודי-גרמני.
ביוגרפיה

מרקוזה נולד ב-1860 במגדבורג לסוחר היהודי היינריך מרקוזה ולרעייתו אנה הירש.
מרקוזה למד באוניברסיטת שטרסבורג ובאוניברסיטת ברלין. הוא השתתף כעוזר ב"משלחת ונוס" הגרמנית (כדי לצפות במעבר נוגה על פני השמש) בארצות הברית בשנת 1882. בשנת 1884 קיבל את הדוקטורט שלו, ומ-1885 היה עוזר אסטרונום במצפה הכוכבים פולקובו ליד סנט פטרסבורג. מ-1886 עד 1887 עבד כאסטרונום במצפה הכוכבים הלאומי בסנטיאגו דה צ'ילה ומ-1888 עד 1891 עבד במצפה הכוכבים המלכותי של ברלין.
במשך יותר משנה הוא ביצע תצפיות אסטרונומיות בהוואי מטעם ממשלת גרמניה, וגם כתב ספר על תקופתו בהוואי.
מ-1897 עד 1907 היה מרקוזה מרצה פרטי לאסטרונומיה באוניברסיטת פרידריך-וילהלם בברלין. ב-1907 הפך לפרופסור מן המניין. משנת 1911 היה גם מורה באקדמיה הצבאית הטכנית.
מרקוזה היה נשוי פעמיים, לאליזבת ציפורה ולאסתר, מהן נולדן לו תשעה ילדים. הוא נפטר ב-1930 בברלין.
אדולף מרקוזה היה חבר ותיק בבונים החופשיים, במסגרת הלשכה הגדולה של המבורג, אחת משמונה הלשכות שהיו אז בתחומי הרייך הגרמני. הוא היה נציג של הבנייה החופשית ההומניטרית, והיה גם אחד הראשונים שדיברו עליה ברדיו.
מרקוזה היה גם חבר באגודות האסטרונומיות הבינלאומיות ובאגודות הגאוגרפיות של ברלין, באיגוד הצילום החופשי ובאגודה הגרמנית לחקר ניווט אווירי.
כתביו

"Die Physische Verfassung der Cometen" (ברלין, 1884);
"תוצאות תצפית של מצפה הכוכבים המלכותי" (חלק 4, ברלין 1888);
"איי הוואי" (ברלין 1894);
"האוויר האטמוספירי" (ברלין 1896);
"הקביעה התצלומית של גובה הקוטב" (ברלין 1897);
"השגיאות של תפיסות חושיות במדידות מדויקות" (ברלין 1897);
"תרומות לאסטרונומיה ימית" (ברלין 1899);
"יישום שיטות צילום לקביעת מיקום גאוגרפי" (ברלין 1899);
"ההתפתחות החדשה של קביעת מיקום גאוגרפי" (ברלין 1901);
"פיזיקה של כדור הארץ" (ברלין 1902);
"עיבוד גבהי הקוטב של ברלין 1889–1890 מטעם האגודה המרכזית לגאודזיה בינלאומית" (ברלין 1902);
"מדריך לקביעת מיקום גאוגרפי" (ברונסוויק, 1904).
הערות שוליים

↑  מרקוזה, אדולף, באתר הספרייה הלאומית
1 2  Prof. Dr. Adolph Marcuse, geni_family_tree, ‏2022-04-30
1 2 3  Biografie, Adolf Marcuse, www.sammlungen.hu-berlin.de
1 2 3  MARCUSE, ADOLF - JewishEncyclopedia.com, www.jewishencyclopedia.com
| --- | --- |
בקרת זהויות :  NLI: 987007278635205171  BnF: cb17057956z (data)  GND: 116767855  ICCU: RAVV062983  ISNI: 0000 0001 1025 3827  LCCN: n85800889  NKC: xx0220574  NLG: 235424  NTA: 176583785  SUDOC: 164487190  VcBA: 495/229285  VIAF: 40138189   WorldCat (עם VIAF): 40138189 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדולף מרקוזה".
Something About Us

"Something About Us" הוא שיר של צמד המוזיקה האלקטרונית הצרפתי דאפט פאנק. השיר יצא לאור כסינגל השישי והאחרון מתוך האלבום Discovery משנת 2001 כקידום מכירות לסרט האנימציה שלהם משנת 2003 אינטרסטלה 5555. השיר הגיע למקום ה-93 בדירוג מצעד SNEP.
קליפ

ישנם שני קליפים לשיר "Something About Us". הקליפ הראשון הוא סצנה מתוך אינטרסטלה 5555. לאחר שנמלטו מהחוטף, שניים מחברי להקת החייזרים The Crescendolls (המתופף באריל ונגנית הבס סטלה) נכנסים למונית ממתינה שבה נוהג הקלידן אוקטבה. הם נוסעים למחסן שבו מצילם, שפ, שוכב על הרצפה מדמם למוות, כתוצאה מירי לייזר במהלך סצנה קודמת בסרט. שפ מרים את זרועו הפצועה אל סטלה האהובה שלו. היא לוקחת את זרועו וחווה רצף חלומות שחושף את רגשותיו של שפ כלפיה. כשהם חוזרים, שפ חושף את זהותם האמיתית של חברי הלהקה. הלהקה מביעה את תודתה עם מותו של שפ.
הקליפ השני הוא אוסף קליפים בכיכובם של שפ וסטלה. גרסה זו יצאה כדי לקדם את גרסת הסינגל של "Something About Us".
רשימת רצועות

| CD maxi סינגל (Virgin 5476450)> מס' | CD maxi סינגל (Virgin 5476450)> שם | CD maxi סינגל (Virgin 5476450)> משך | CD maxi סינגל (Virgin 5476450)>  | CD maxi סינגל (Virgin 5476450)>  | CD maxi סינגל (Virgin 5476450)>  | CD maxi סינגל (Virgin 5476450)>  | CD maxi סינגל (Virgin 5476450)>  | CD maxi סינגל (Virgin 5476450)>  | CD maxi סינגל (Virgin 5476450)>  |
| --- | --- | --- | --- | --- | --- | --- | --- | --- | --- |
| 1. | Something About Us (Love Theme from Interstella 5555)  | 2:15 |  |  |  |  |  |  |  |
| 2. | Veridis Quo  | 5:45 |  |  |  |  |  |  |  |
| 3. | Voyager (Dominique Torti's Wild Style Edit)  | 6:32 |  |  |  |  |  |  |  |
| 4. | Something About Us  | 3:53 |  |  |  |  |  |  |  |
| משך כולל: | משך כולל: | 18:25 |  |  |  |  |  |  |  |
מצעדים

|   ‏‏‏  מצעדים (2000–2001)> מדינה |   ‏‏‏  מצעדים (2000–2001)> מצעד |   ‏‏‏  מצעדים (2000–2001)> מיקום שיא |   ‏‏‏  מצעדים (2000–2001)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 93 |  |
|  צרפת | SNEP | 138 |  |
הערות שוליים

↑  Billboard Staff, Daft Punk On Road To ‘Discovery’, Billboard, ‏2001-02-23 (באנגלית אמריקאית)
↑  spanishcharts.com - Daft Punk - Something About Us, spanishcharts.com
↑  Chart Log UK: Asher D – Dyverse
↑  Daft Punk – Something About Us
| דאפט פאנק |
| --- | --- | --- |
תומא בנגלטר • גי-מנואל דה הומם-קריסטו
| אלבומי אולפן | Homework‏ • Discovery‏ • Human After All‏ • Random Access Memories‏ |  |
| אלבומי הופעה | ‏Alive 1997‏ • Alive 2007‏ |  |
| פסקול | Tron: Legacy‏ |  |
| אלבומי רמיקס | Daft Club‏ • Human After All: Remixes‏ • Tron: Legacy Reconfigured‏ • Homework (Remixes)‏ |  |
| אלבומי אוסף | Musique Vol. 1 1993–2005‏ • Random Access Memories (10th Anniversary Edition)‏ |  |
| סינגלים | Da Funk‏ • Around the World‏ • Burnin'‏ • Revolution 909‏ • One More Time‏ • Aerodynamic‏ • Digital Love‏ • Harder, Better, Faster, Stronger‏ • Face to Face‏ • Something About Us‏ • Robot Rock‏ • Technologic‏ • Human After All‏ • The Prime Time of Your Life‏ •  Derezzed‏ • Get Lucky‏ • Lose Yourself to Dance‏ • Doin' It Right‏ • Instant Crush‏ • Give Life Back to Music‏ • Infinity Repeating (2013 Demo)‏ |  |
| שירים בהשתתפות | Starboy‏ • I Feel It Coming‏ |  |
| שירים נוספים | Giorgio by Moroder‏ • Touch‏ • Fragments of Time‏ • Contact‏ |  |
| סיבובי הופעות | Daftendirektour‏ • Alive 2007‏ |  |
| סרטים | D.A.F.T.: A Story About Dogs, Androids, Firemen and Tomatoes‏ • אינטרסטלה 5555‏ • אלקטרומה של דאפט פאנק‏ |  |
| ערכים קשורים | דארלין'‏ • פיניקס‏ • Roulé‏ • Crydamoure‏ • Music Sounds Better with You‏ |  |
דיסקוגרפיה של דאפט פאנק • שירים שהוקלטו על ידי דאפט פאנק
| --- | --- |
בקרת זהויות :  MusicBrainz work: e697cecb-961a-34a7-8e19-f505e319faf2
קניון ים המלח

| --- | --- |

 מידע כללי
 סוג:  מרכז קניות
 כתובת:  אזור המלונות עין בוקק
 מיקום:  עין בוקק 
 מדינה:  ישראל ישראל
 הקמה ובנייה
 תקופת הבנייה:  אוקטובר 2016 – 2018
 תאריך פתיחה רשמי:  2018 
 עלות:  300 מיליון שקלים
 אדריכל:  חברת Bercleys
 מידות
 שטח:  15,000 מ"ר
 קומות:  2
 
 קואורדינטות:  31°11′58″N 35°21′51″E﻿ / ﻿31.199331936963°N 35.364053644516°E﻿ / 31.199331936963; 35.364053644516
 deadseamall-il.com
  (למפת צפון הנגב מוגדלת) קניון ים המלח(למפת צפון הנגב רגילה) קניון ים המלח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון ים המלח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון ים המלח
 
קניון ים המלח הוא קניון מסחרי באזור התיירות בעין בוקק שלחוף ים המלח, שנפתח בנובמבר 2018. הקניון נבנה על ידי חברת הנדל"ן BERCLEYS.
הקניון משתרע על שטח של כ-15,000 מ"ר, על פני שתי קומות, והוקם בהשקעה של כ-300 מיליון שקלים. הקניון נותן מענה לאזור מלונות ים המלח כמרכז קניות ובילוי, ומכוון בעיקר לתיירות החוץ שמגיעה לים המלח.
בקניון פועלות חנויות ומותגים בינלאומיים לצד מותגים מקומיים מתחומי ההלבשה, ההנעלה והתכשיטים, וכן מסעדות ובתי קפה.
גלריה

הדמיה של חזית הקניון
חזית הקניון בזמן עבודות הבנייה
הערות שוליים

1 2 3  אירה אימרגליק‏, דיוטי פרי לתיירים: קניון ראשון בים המלח, באתר וואלה, 21 בנובמבר 2016
1 2  שלומית צור,'"`UNIQ--nowiki-00000007-QINU`"'‏האיש שאוסף את הנכסים שאיש לא רוצה לגעת בהם, באתר גלובס, 25 בספטמבר 2017
די זהב

ערך זה עוסק במושב ישראלי שהתקיים בסיני. אם התכוונתם לחזן וסופר, ראו .
| --- | --- |

הכניסה למושב די זהב, 1973
 מדינה:  ישראל ישראל
 מחוז:  מרחב שלמה
 תאריך ייסוד:  13 בספטמבר 1971
 סיבת נטישה:  הסכם השלום בין ישראל למצרים
 תאריך נטישה:  1982
 קואורדינטות:  28°28′53″N 34°29′55″E﻿ / ﻿28.48139°N 34.49861°E﻿ / 28.48139; 34.49861
 אזור זמן:  UTC +2
  מפת מיקום  מפה מפורטת   (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףדי זהב(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףדי זהב  he tabBackground:;tabBorder:#aaa;defaultTab:0;
די זהב היה מושב שיתופי והתנחלות שעלה לקרקע ב-13 בספטמבר 1971 על ידי גרעין של 13 צעירים ישראלים
בצלעו המזרחי של חצי האי סיני, לחוף מפרץ אילת, 150 ק"מ דרומית לאילת ו-90 ק"מ צפונית לשארם א-שייח', בקרבת מגורי השבטים הבדואים אל-מוזינה וא-תראבין.
היסטוריה

שם המושב לקוח מספר דברים: ”בְּעֵבֶר הַיַּרְדֵּן בַּמִּדְבָּר בָּעֲרָבָה מוֹל סוּף בֵּין פָּארָן וּבֵין תֹּפֶל וְלָבָן וַחֲצֵרֹת וְדִי זָהָב” (פרק א', פסוק א'). לשם גם דמיון לשם העיר דהב השוכנת בקרבת מקום.
די זהב הוקם על ידי קבוצה של צעירים מקריית מלאכי, ובראשם יגאל אלמגור. אלמגור, שהיה מאז מלחמת ששת הימים איש המנהל האזרחי של מרחב שלמה, שימש כנציג החברה להגנת הטבע וכנציג משרד הביטחון, רקם קשרים עם השבטים הבדואים בסיני וסייע להם כנציג השלטון הישראלי בחיי היומיום. אלמגור התאהב בנוף המדברי וביושבי המדבר, וראה באזור דהב מקום אפשרי להתיישבות חדשה. הוא ארגן סביבו גרעין של כ-15 משפחות צעירות מבני הדור של מה שכונה "ישראל השנייה", שהמשותף לחבריה היה הרצון להתרחק מהמחנק העירוני הנמצא במרכז הארץ והאתגר שבהתיישבות.
החבורה חיפשה גוף ממסדי שיגבה אותם ויסייע בידיהם לעלות לקרקע. הם נדחו על ידי תנועת המושבים ועל ידי מחלקת ההתיישבות של ההסתדרות הציונית, בטענה כי המקום אינו מתאים למשפחות עם ילדים. בחיפושיהם אחר הכרה, התחבר הגרעין לתנועת "העובד הציוני", שאימצה את יישובי התיירות החדשים, מאתר החרמון ועד די זהב. תנועת העובד הציוני השפיעה על ועדת השרים לענייני התיישבות להכיר בדי זהב כבמצפה התיישבותי. היה זה מושג חדש בהתיישבות, שפירושו שנת ניסיון ליישוב, כדי לבחון את יכולתו של היישוב להתפתח. החלטה זו אפשרה לחטיבת ההתיישבות בהסתדרות הציונית להזרים תקציבים לדי זהב לבניית דיור זמני, ציוד לדיג וקידום תוכניות ההתיישבות והפיתוח. במסגרת התוכניות הוקם מועדון צלילה, מועדון שיט, מסעדה, בית מלון ואתרי מחנאות, מרכז דיג וחקלאות ימית, מטעי תמרים ומרכז לסיורי מדבר.
בשנת 1982, בעקבות הסכם השלום בין ישראל למצרים, פונה היישוב די זהב מיושביו. בשונה מגורלם של בתי העיר ימית ורוב יישובי חבל ימית, לא נהרסו המבנים ביישוב, ואת המקום יישבו תושבי סיני. כיום הבתים הם חלק מהעיירה דהב.
אונל הרננדס

אונל לזארו הרננדס מאייאה (בספרדית: Onel Lázaro Hernández Mayea; נולד ב-1 בפברואר 1993) הוא כדורגלן קובני המשחק בעמדת הקיצוני בנוריץ' סיטי.
קריירת מועדונים

הרננדס נולד במורון שבקובה ובגיל צעיר היגר לגרמניה. הרננדס התחיל לשחק במחלקות נוער מקומיות עד שבגיל 17 הצטרף לארמיניה בילפלד. ב-1 באוקטובר 2010 הרננדס ערך את הופעת הבכורה שלו בקבוצה הבוגרת במשחק הליגה נגד פאדרבורן 07.
בקיץ 2012 הצטרף לקבוצת המילואים של ורדר ברמן וב-10 בינואר 2014 לזו של וולפסבורג.
ב-2 ביוני 2016, הרננדס חתם באיינטרכט בראונשווייג מהבונדסליגה השנייה.
ב-25 בינואר 2018, הרננדס חתם לשלוש וחצי שנים בנוריץ' סיטי מהפוטבול ליג צ'מפיונשיפ. ב-3 בפברואר הרננדס ערך את הופעת הבכורה שלו בקבוצה בניצחון 0–1 נגד מידלסברו. ב-4 באוגוסט 2018, כבש צמד בתיקו 2-2 נגד ברמינגהאם סיטי. ב-9 באוגוסט 2019 נכנס כמחליף במשחק הפרמייר ליג נגד ליברפול והפך לכדורגלן הקובני הראשון בליגה זו.
באוגוסט 2021 הושאל למידלסברו בהשאלה.
בינואר 2022 הרננדס חתם ברמינגהאם סיטי.
קריירה בינלאומית

בצעירותו, הרננדס שיחק בנבחרת הנוער של גרמניה.
בנובמבר 2018 הרננדס זומן לראשונה לסגל נבחרת קובה, אך לא הצטרף לסגל הנבחרת עקב חוקים נגד שחקנים שעזבו את המדינה. במרץ 2021 הוא זכה לערוך את הופעת הבכורה שלו בנבחרת בהפסד 0–1 לגואטמלה. 4 ימים לאחר מכן, הבקיע את שער הבכורה שלו בנבחרת בהפסד 1–2 לקוראסאו.
תארים

פוטבול ליג צ'מפיונשיפ: 2018/2019, 2020/2021
מתחם אנרג'י

| --- | --- |

 מידע כללי
 סוג:  מרכז מסחרי ומשרדים
 מיקום:  חדרה
 מדינה:  ישראל ישראל
 הקמה ובנייה
 תקופת הבנייה:  2015 – 2018 (של המרכז המסחרי)
 מידות
 קומות:  2
 
 קואורדינטות:  32°26′27″N 34°53′54″E﻿ / ﻿32.44075°N 34.89825°E﻿ / 32.44075; 34.89825
 www.mall-hof.com
 he
 
מתחם אנרג'י הוא מתחם הכולל משרדים ומרכז מסחרי בחדרה. המתחם נמצא בבעלות חברת "אמירי גן".
פעילות

מתחם אנרג'י הוא חלק מתוכנית הבניין העירונית שמספרה חד/1300. המתחם נבנה על אדמות אגרובנק, בשטח שבין תחנת הרכבת חדרה – מערב לכביש 2 וגבעת אולגה, ודרומית לשכונת וויצמן במערב העיר חדרה. בניית המתחם החלה בשנת 2015 והשלב הראשון במתחם שהוא המרכז המסחרי "מול החוף וילג'" הסתיים ב-2018.
המתחם כולל מרכז קניות גדול הכולל כשלוש קומות ובעתיד יכלול ארבעה מגדלי משרדים.
בניית מגדלי המשרדים החלה בשנת 2019.
מול החוף וילג'

מול החוף וילג' הוא החלק המסחרי של המתחם וכעת החלק היחיד במתחם שנפתח ובנייתו הסתיימה באופן חלקי.
המרכז המסחרי כולל מעל ל-100 חניות בשתי קומות מסחריות, בריכת גלישה, ומתחם מזון הפתוח עד השעות הקטנות של הלילה. חניון המתחם כולל כ-1600 מקומות חנייה בשלושה מפלסים.
המרכז המסחרי אינו פתוח בשבת ונמתחה ביקורת על כך מטעם הציבור החילוני בעיר.
נגישות

בתחילת דרכו של המתחם הנגישות למתחם הייתה ברכב פרטי בלבד פרט לקו אוטובוס פנימי שמספרו 1 הנכנס למתחם 7 פעמים ביום שעודנו פעיל.
בנובמבר 2019 החל לפעול במתחם חניון חנה וסע הכולל קו אוטובוס בתדירות גבוהה לתל אביב. בנוסף החלו מספר קווי אוטובוס מתל אביב ונתניה לעצור בסמוך למתחם בכיוון צפונה בלבד. בפברואר 2020 נוסף קו אוטובוס פנימי נוסף אשר עובר בסמוך למתחם בשעות העומס.
בשנת 2021 נבנה גשר להולכי רגל שיקשר את המתחם אל תחנת הרכבת.
הערות שוליים

↑  דניאל שפיר,'"`UNIQ--nowiki-00000004-QINU`"'אנרג'י פארק חדרה: חברת קרקעות ישראל רכשה אופציה נוספת ל־28 דונם, באתר כלכליסט, 10 באפריל 2018
↑  ליאת זנד,'"`UNIQ--nowiki-00000006-QINU`"'חינוך, חברה, פנאי וקבוצת כדורגל בליגת העל - כל הסיבות להגירה החיובית אל העיר חדרה, באתר ynet, 1 ביוני 2020
↑  דותן לוי,'"`UNIQ--nowiki-00000008-QINU`"'חדרה מקדמת מתחם תעסוקה על כביש החוף, באתר כלכליסט, 12 בנובמבר 2019
רונה דורון

אין תמונה חופשית
רונה דורון (נולדה ב-7 בדצמבר 1954) היא מעצבת תלבושות לקולנוע ולטלוויזיה, זוכת שבעה פרסי אופיר.
ביוגרפיה

רונה דורון נולדה וגדלה עד הצבא בקריית היובל, ירושלים. לאביה ואמה הייתה חנות בגדים בירושלים שנהפכה אחר-כך לחנות הצעצועים של אחותה. בצעירותה חלמה להיות ציירת. בצה"ל שירתה בקיבוץ אייל במסגרת הנח"ל. בתום שירותה הצבאי הלכה ללמוד ציור בבית הספר לאומנות בעין הוד (1978-1975). בין מוריה היו מיכאל ארגוב, יצחק דנציגר, מיכאל גרוס, יוסף שאלתיאל. בשלב זה לא הייתה מוכנה לצייר כדי להתפרנס וחשבה לעסוק בעיצוב תפאורה (Art). היא הגיעה לראיון עבודה בטלוויזיה הישראלית, שם נקבע עתידה כשהופנתה לעסוק בעיצוב תלבושות. ברשות השידור עבדה בשנים 1980–1982, במחלקות: דת, דרמה, ילדים, שם למדה היבטים שונים של המקצוע.
סרט הקולנוע הראשון לו דורון עיצבה תלבושות היה "מבצע שטריימל", בבימויו של בני שוילי (1984), שצולם בירושלים. זוהי קומדיה שמתרחשת בישראל של שנות הארבעים. אבי נשר שצפה בסרט, אהב את עבודתה והזמינה לעצב תלבושות לסרטו "זעם ותהילה" (1985). הסרט עסק במחתרת הלח"י והיה משופע בתלבושות. בעקבות הסרט הזה עברה דורון לתל אביב. עד היום היא עיצבה תלבושות ללמעלה משישים סרטי קולנוע וללמעלה מעשרים סדרות ודרמות טלוויזיה.
מאז העשור הראשון של המאה העשרים ואחת החלה דורון לעצב תלבושות לסרטי תעודה של מוזיאונים רבים הסוקרים את ההיסטוריה של עם ישראל. בהם: מוזיאון הפלמ"ח, היכל הספר במוזיאון ישראל (סרט שמתאר את החיים של האיסיים), מוזיאון הרצל בירושלים, מוזיאון ההרודיון, "חמאם אל-באשה" בעכו (מצגת אור-קולית בשם "הבלן האחרון"), מוזיאון אסירי המחתרות - עכו, מרכז מורשת מנחם בגין בירושלים, הבית השרוף ברובע היהודי בעיר העתיקה בירושלים, פארק תמנע באילת, מוזיאון באר אברהם (נבנה כיום בבאר שבע) ומרכז המבקרים "תל שילה" בשילה.
זכיות בפרס אופיר לעיצוב תלבושות

1994 – עץ הדומים תפוס
1996 – מרקו פולו
2003  – סוף העולם שמאלה
2006 – שלוש אמהות
2008 – איים אבודים
2011 – ברקיע החמישי
2024 – העיר הזאת
מועמדויות לפרס אופיר לעיצוב תלבושות

1992 – מעבר לים
1993 – הגמל המעופף
1995 – לילסדה
1998 – סודות משפחה
2001 - אסקימו לימון: החגיגה נמשכת
2002 - המנגליסטים
2005 – ג'נאם ג'נאם
2005 - תחיה ותהיה
2006 - מכתבים לאמריקה
2006 - אדמה משוגעת
2008 – עץ לימון
2008 – אצבע אלוהים
2009 – עג'אמי
2010 – פעם הייתי
2010 – התגנבות יחידים
2016 - ישמח חתני
פילמוגרפיה > דרמות וסדרות טלוויזיה

| שנה | סדרה/תוכנית/דרמה | ערוץ/במאי |
| --- | --- | --- |
| 1987 | Eli Cohen – The Spy from Damascus | BBC |
| 1993 | סטרייט ולעניין (סדרה) | ערוץ 1 |
| 1994 | יסורי אפרים (סדרה) | ערוץ 1 |
| 1996 | כסף קטלני (סדרה) | ערוץ 2 |
| המוסד (סדרה) | גייטה ארגונה, דודי מור | 1996 |
| 1997 | בחצות הלילה (דרמה) | רותי פרס |
| 1997 | First Love איתך לנצח (דרמה) | רותי פרס |
| 1997 | אישה מרציפן (דרמה) | איתן גרין, HOT |
| 1998 | מרחב ירקון (סדרה) | ערוץ 2 |
| 1998 | מזל דגים (דרמה) | דוד טור |
| 1999 | מול היערות (דרמה) | דניאל וקסמן |
| 2000 | Daddy (דרמה) |  |
| 2000 | Policeman (דרמה) | רם לוי |
| 2001 | פרצוף של פוקר (דרמה) | איתן ענר |
| 2001 | בני בני ילד רע (דרמה) | איתן ענר |
| 2002 | הערב הניצול (דרמה) | ערוץ 2, גבי ביבליוביץ' |
| 2002 | The Tears Skirt (דרמה) | תמר ירון |
| 2002 | סיטי טאוור (סדרה) | ערוץ 2 |
| 2003 | שתיקת הצופרים (דרמה) | ערוץ 2, טלעד, אורי ענבר |
| 2004 | במבי קופצת למים (דרמה) | HOT, איתן ענר |
| 2005 | וסרמן – איש הגשם (דרמה) | עידית שחורי |
| 2007 | הציפור הכחולה (דרמה) | ערוץ 1, שמואל אימברמן |
| 2007 | דני הוליווד | יואב צפיר |
| 2008 | לחיות מחדש (מיני סדרה) | חיים בוזגלו |
| 2009 | תיכון השיר שלנו (סדרה) | Yes, ניקלודיאון |
ולדימיר ופניק

| --- | --- |
אין תמונה חופשית
 לידה:  6 בדצמבר 1936 (בן 88) טשקנט, ברה"מ 
 ענף מדעי:  מדעי המחשב, סטטיסטיקה
 מקום מגורים:  ברית המועצות, ארצות הברית
 מקום לימודים:  אוניברסיטת סמרקנד (1958)  V.A. Trapeznikov Institute of Control Sciences (1964) 
 מנחה לדוקטורט:  אלכסנדר ינקלוביץ לרנר 
 מוסדות:  מטא (25 בנובמבר 2014)  מעבדות AT&T (1996–2002)  רויאל הולוויי של אוניברסיטת לונדון  אוניברסיטת קולומביה 
 תלמידי דוקטורט:  ברנרד שולקופף, ג'ייסון א. א. וסטון 
 פרסים והוקרה:  מדליית ג'ון פון נוימן של IEEE (2017)  מדליית בנג'מין פרנקלין (2012)  פרס פרנק רוזנבלט של IEEE (2012)  IEEE Neural Networks Pioneer Award  פרס פריס קנלאקיס (2008)  הפרס הבינלאומי ע״ש דניס גאבור (2005)  Kampé de Fériet Award 
 תרומות עיקריות
 יחד עם צ'רבוננקיס פיתח את מדד ה-VC
 
ולדימיר נאומוביץ' וַפְּניק (ברוסית: Владимир Наумович Вапник; ‏נולד ב־6 בדצמבר 1936) הוא מחשובי התאורטיקנים בתחום למידת המכונה.